

 REPUBLIKA HRVATSKA

SISAČKO-MOSLAVAČKA ŽUPANIJA

 OPĆINA MARTINSKA VES

 OPĆINSKO VIJEĆE

KLASA: 024-02/24-01/04

URBROJ: 2176-15-01/1-24-8

U Martinskoj Vesi, 26.kolovoza 2024. godine

**ZAPISNIK SA 17. SJEDNICE OPĆINSKOG VIJEĆA**

 **OPĆINE MARTINSKA VES**

Sjednica je održana 26.kolovoza 2024.godine u vijećnici Općine Martinska Ves, na adresi Martinska Ves, Desna Martinska Ves 67, s početkom u 18,00 sati.

NAZOČNI: Janica Fiolić, Robert Pokas, Vlado Brlečić, Josip Kozlović, Sanja Gučanac, Irena

 Kuraber, Ivica Dadović, Marko Antolic, Tomislav Šterc, Stjepan Kramarić

ODSUTNI: Ivica Repač, Josipa Fiolić

PREDSJEDAVATELJ: Mario Turek

OSTALI NAZOČNI:

 - Općinski načelnik, Stjepan Ivoš

 - pročelnica Jedinstvenog upravnog odjela, Maja Šikić

 - izvjestitelj po točkama 4, 5. i 6. predstavnik Vatrogasne

 zajednice Općine Martinska Ves, Mijo Brlečić

 - zapisničarka – Marica Ilijević

Predsjednik Općinskog vijeća je otvorio

**A K T U A L N I S A T**

Vijećnik Ivica Dadović je primijetio da su nasipi na području Općine Martinska Ves pokošeni, te molio da se zatraži Županijsku upravu za ceste da pokose bankine uz županijske ceste.

Općinski načelnik je rekao da će uputiti zahtjev Županijskoj upravi za ceste za košnju bankina cesta.

Vijećnik Stjepan Kramarić je primijetio da se na području Općine Martinska Ves izvode seizmistička istraživanja, te je pitao:“ Da li se štete na privatnim parcelama prijavljuju u općinskoj upravi?“

Općinski načelnik je odgovorio da se štete prijavljuju u općinskoj upravi kao i prijašnjih godina.

Vijećnik Marko Antolic je pitao:“ Da li se zna datum početka rada dječjeg vrtića?“

Općinski načelnik je odgovorio da su građevinski radovi gotovi, sad slijedi tehnički pregled objekta, ishođenje uporabne dozvole, te registracija na trgovačkom sudu. Tako da se početak rada dječjeg vrtića planira do kraja godine. Napomenuo je da će se program male škole održavati u O Š Braća Radić Martinska Ves.

Vijećnik Marko Antolic je rekao da je prije mjesec dana povećana osnovica za obračun plaća državnih dužnosnika, te pitao:“ Koliko je povećanje i da li je realno?“

Općinski načelnik je odgovorio da njegova plaća s povećanjem mjesečno iznosi oko 3.000,00 eura neto. Vlada RH je donesla Odluku o povećanju osnovice za obračun plaća. Moramo se držati ograničenja da se 18% odnosno 15% Proračuna Općine Martinska Ves koristi za plaće. Za sada smo u zakonskom okviru, a točno će se znati kad se napravi izračun.

Nakon aktualnog sata predsjednik Općinskog vijeća je predložio slijedeći

**D N E V N I R E D s dopunom (točka 3. i točka 9.)**

1. Usvajanje zapisnika sa 16. sjednice Općinskog vijeća Općine Martinska Ves

2. Prijedlog Polugodišnjeg izvještaja o izvršenju Proračuna Općine Martinska Ves za 2024.

 godinu

 - predlagatelj-općinski načelnik

 - izvjestiteljica – pročelnica Jedinstvenog upravnog odjela

#### 3. Prijedlog Odluke o izboru potpredsjednika Općinskog vijeća Općine Martinska Ves

 - predlagatelj- povjerenstvo za izbor i imenovanja

 - izvjestitelj- povjerenstvo za izbor i imenovanja

#### 4. Prijedlog Odluke o III. izmjenama i dopunama Plana zaštite od požara Općine Martinska

####  Ves

 - predlagatelj-općinski načelnik

 - izvjestitelj – predstavnik Vatrogasne zajednice Općine Martinska Ves

5. Prijedlog Odluke o prihvaćanju Izvješća o radu Vatrogasne zajednice Općine Martinska

 Ves za 2023. godinu

 - predlagatelj-općinski načelnik

 - izvjestitelj – predstavnik Vatrogasne zajednice Općine Martinska Ves

6. Prijedlog Odluke o prihvaćanju Izvješća o financijskom poslovanju  Vatrogasne zajednice

    Općine Martinska Ves u 2023. godini

 - predlagatelj-općinski načelnik

 - izvjestitelj – predstavnik Vatrogasne zajednice Općine Martinska Ves

7. Prijedlog Odluke o komunalnom doprinosu Općine Martinska Ves

 - predlagatelj-općinski načelnik

 - izvjestiteljica – pročelnica Jedinstvenog upravnog odjela

 8. Prijedlog Odluke o provedbi postupaka jednostavne nabave u Općini Martinska Ves

 - predlagatelj-općinski načelnik

 - izvjestiteljica – pročelnica Jedinstvenog upravnog odjela

####  9. Prijedlog Odluke o izmjeni Odluke o određivanju plaće, naknada i drugih primanja

####  dužnosnika, članova Općinskog vijeća, te službenika i namještenika Općine Martinska Ves

 - predlagatelj-općinski načelnik

 - izvjestiteljica – pročelnica Jedinstvenog upravnog odjela

 10. Prijedlog Zaključka o prihvaćanju Izvješća o radu Općinskog načelnika, za razdoblje od

 01.01.2024. do 30.06.2024. godine

* predlagatelj- općinski načelnik
* izvjestitelj- općinski načelnik

Dnevni red je dan na glasovanje, te je jednoglasno prihvaćen (11 „za“).

**Ad.1.**

Usvajanje zapisnika sa 16. sjednice Općinskog vijeća Općine Martinska Ves

Budući da nije bilo primjedbi, zapisnik sa 16. sjednice Općinskog vijeća Općine Martinska Ves je dan na glasovanje, te je jednoglasno prihvaćen (11 „za“).

**Ad.2.**

Prijedlog Polugodišnjeg izvještaja o izvršenju Proračuna Općine Martinska Ves za 2024.

godinu

- predlagatelj-općinski načelnik

- izvjestiteljica – pročelnica Jedinstvenog upravnog odjela

Izvjestiteljica je pojasnila Polugodišnji izvještaj o izvršenju Proračuna Općine Martinska Ves za 2024. godinu.

Povjerenstvo za statutarno-pravna pitanja se očitovalo po točkama 2.-10.

Povjerenstvo za financije i proračun se očitovalo po točkama 2, 6, 7. i 9.

Nakon rasprave Polugodišnji izvještaj o izvršenju Proračuna Općine Martinska Ves za 2024. godinu je dan na glasovanje. Sedam vijećnika je bilo „za“, jedan vijećnik je bio „protiv“ i tri vijećnika su bila „suzdržana“. Utvrđeno je da je Izvještaj usvojen većinom glasova svih vijećnika.

**Ad.3.**

#### Prijedlog Odluke o izboru potpredsjednika Općinskog vijeća Općine Martinska Ves

- predlagatelj- povjerenstvo za izbor i imenovanja

- izvjestitelj- povjerenstvo za izbor i imenovanja

Povjerenstvo za izbor i imenovanja se očitovalo po održanoj sjednici, te za potpredsjednicu Općinskog vijeća predložilo Irenu Kuraber.

Predsjednik Općinskog vijeća je pozvao druge vijećnike, ukoliko imaju prijedlog, da ga iznesu.

Budući da nije bilo drugih prijedloga, prijedlog povjerenstva za izbore i imenovanja je dan na glasovanje, te je jednoglasno prihvaćen (11 „za).

**Ad.4.**

Prijedlog Odluke o III. izmjenama i dopunama Plana zaštite od požara Općine Martinska Ves

- predlagatelj-općinski načelnik

- izvjestitelj – predstavnik Vatrogasne zajednice Općine Martinska Ves

Izvjestitelj je pojasnio prijedlog Odluke.

Prijedlog Odluke je dan na glasovanje, te je jednoglasno prihvaćen (11 „za).

**A.5.**

Prijedlog Odluke o prihvaćanju Izvješća o radu Vatrogasne zajednice Općine Martinska

Ves za 2023. godinu

- predlagatelj-općinski načelnik

- izvjestitelj – predstavnik Vatrogasne zajednice Općine Martinska Ves

Izvjestitelj je podnio Izvješće.

Prijedlog Odluke o prihvaćanju Izvješća je dan na glasovanje, te je jednoglasno prihvaćen (11 „za).

**Ad.6.**

Prijedlog Odluke o prihvaćanju Izvješća o financijskom poslovanju  Vatrogasne zajednice

Općine Martinska Ves u 2023. godini

- predlagatelj-općinski načelnik

- izvjestitelj – predstavnik Vatrogasne zajednice Općine Martinska Ves

Izvjestitelj je podnio Izvješće.

Prijedlog Odluke o prihvaćanju Izvješća je dan na glasovanje, te je jednoglasno prihvaćen (11 „za).

**Ad.7.**

Prijedlog Odluke o komunalnom doprinosu Općine Martinska Ves

- predlagatelj-općinski načelnik

- izvjestiteljica – pročelnica Jedinstvenog upravnog odjela

Izvjestiteljica je pojasnila prijedlog Odluke.

Nakon rasprave prijedlog Odluke je dan na glasovanje. Sedam vijećnika je bilo „za“, dva vijećnika su bila „protiv“ i dva vijećnika su bila „suzdržana“. Utvrđeno je da je većinom glasova nazočnih vijećnika usvojen prijedlog Odluke.

**Ad.8.**

Prijedlog Odluke o provedbi postupaka jednostavne nabave u Općini Martinska Ves

- predlagatelj-općinski načelnik

- izvjestiteljica – pročelnica Jedinstvenog upravnog odjela

Izvjestiteljica je pojasnila prijedlog Odluke.

Nakon rasprave prijedlog Odluke je dan na glasovanje. Sedam vijećnika je bilo „za“, dok su četiri vijećnika bila „protiv“. Utvrđeno je da je većinom glasova nazočnih vijećnika usvojen prijedlog Odluke.

**Ad.9.**

#### Prijedlog Odluke o izmjeni Odluke o određivanju plaće, naknada i drugih primanja

#### dužnosnika, članova Općinskog vijeća, te službenika i namještenika Općine Martinska Ves

- predlagatelj-općinski načelnik

- izvjestiteljica – pročelnica Jedinstvenog upravnog odjela

Izvjestiteljica je pojasnila prijedlog Odluke.

Nakon rasprave prijedlog Odluke je dan na glasovanje. Devet vijećnika je bilo „za“, jedan vijećnik je bio „protiv“ i jedan vijećnik je bio „suzdržan“. Utvrđeno je da je većinom glasova nazočnih vijećnika usvojen prijedlog Odluke.

**Ad.10.**

Prijedlog Zaključka o prihvaćanju Izvješća o radu Općinskog načelnika, za razdoblje od

01.01.2024. do 30.06.2024. godine

- predlagatelj- općinski načelnik

- izvjestitelj- općinski načelnik

Izvjestitelj je podnio Izvješće.

Nakon rasprave prijedlog Zaključka o prihvaćanju Izvješća je dan na glasovanje, te je jednoglasno prihvaćen (11 „za).

Sjednica je završila u 19,30 sati.

ZAPISNIČAR: PREDSJEDIK:

Marica Ilijević Mario Turek